# Erikseen sovittuja toimenpiteitä koskeva tarkastusraportti liittyen Audiovisuaalisen alan tuotantokannustimeen

***[toimeksiantajayrityksen nimi]***

**Raportin tarkoitus sekä käyttöä ja jakelua koskeva rajoitus**

Erikseen sovittuja toimenpiteitä koskevan raportin tarkoituksena on yksinomaan olla Innovaatiorahoituskeskus Business Finlandille (jäljempänä Rahoituskeskus) avuksi sen määrittelemisessä, ovatko [rahoituksen saaja/tuotantokoordinaattoriyritys: nimi ja Y-tunnus] (jäljempänä Toimeksiantaja) raportoimat kokonaiskustannukset Rahoituskeskuksen rahoitusehtojen [päätöshetkellä voimassa olleiden rahoitusehtojen päivämäärä] (jäljempänä rahoitusehdot) ja mahdollisten rahoituspäätöksen erityisehtojen mukaisia.

Toimenpiteet koskevat Rahoituskeskuksen myöntämää rahoituspäätöstä ja sen rahoitusehtoja. Toimenpiteet on suoritettu yksinomaan siksi, että Rahoituskeskus voisi niiden perusteella arvioida rahoitusehtojen noudattamista eikä raportti välttämättä sovi muuhun tarkoitukseen. Raportti on tarkoitettu yksinomaan Toimeksiantajalle ja Rahoituskeskukselle eikä muiden osapuolten pidä käyttää sitä eikä sitä pidä luovuttaa muille osapuolille. Rahoituskeskukselle on kuitenkin oikeus luovuttaa tämä raportti muille viranomaisille rahoituksen valvontaa varten.

Raportti koskee vain mainittuja kustannustilityksiä, eikä se koske toimeksiantajan tilinpäätöstä kokonaisuutena.

**Toimeksiantajan velvollisuudet**

Toimeksiantaja ja Rahoituskeskus ovat vahvistaneet, että erikseen sovitut toimenpiteet ovat asianmukaisia toimeksiannon tarkoitusta varten.

Toimeksiantaja, joka on myös vastuussa oleva osapuoli, vastaa projektin raportoinnista sekä oikeiden ja riittävien tietojen toimittamisesta tilintarkastajalle ja Rahoituskeskukselle.

**Toimeksiannon suorittajan velvollisuudet**

Olemme suorittaneet erikseen sovittuja toimenpiteitä koskevan toimeksiannon kansainvälisen liitännäispalvelustandardin (ISRS) 4400 (uudistettu) *Erikseen sovittuja toimenpiteitä koskevat toimeksiannot* mukaisesti. Toimeksiannossa suoritamme Toimeksiantajan kanssa sovitut toimenpiteet ja raportoimme havainnot, jotka ovat toimenpiteiden faktisia tuloksia. Emme ota kantaa erikseen sovittujen toimenpiteiden asianmukaisuuteen.

Meillä ei ole edellytyksiä arvioida, ovatko kustannukset tuotannosta aiheutuneita menoja.

Tämä toimeksianto ei ole varmennustoimeksianto. Näin ollen emme anna lausuntoa emmekä esitä varmennusjohtopäätöksiä.

Jos olisimme suorittaneet lisätoimenpiteitä, tietoomme olisi saattanut tulla muita seikkoja, joista olisi raportoitu.

*Ammatillinen etiikka ja laadunhallinta*

Olemme riippumattomia Toimeksiantajasta niiden Suomessa noudatettavien eettisten vaatimusten mukaisesti, jotka koskevat suorittamaamme toimeksiantoa ja olemme täyttäneet muut näiden vaatimusten mukaiset eettiset velvollisuutemme.

Tilintarkastusyhteisömme soveltaa kansainvälistä laadunhallintastandardia ISQM 1, jonka mukaan tilintarkastusyhteisön on suunniteltava, otettava käyttöön ja pidettävä toiminnassa laadunhallintajärjestelmä, mukaan lukien eettisten vaatimusten, ammatillisten standardien sekä sovellettavien säädöksiin ja määräyksiin perustuvien vaatimusten noudattamista koskevat toimintaperiaatteet tai menettelytavat.

**Toimenpiteet ja havainnot**

Olemme suorittaneet jäljempänä kuvatut erikseen sovitut toimen­piteet, jotka liittyvät Rahoituskeskuksen Toimeksiantajalle myöntämään rahoituspäätökseen diaarinumero [xxx/xx/xxxx] sekä raportointijakson aikana [**dd.mm.yyyy – dd.mm.yyyy**] raportoituihin kustannuksiin yhteensä **xxx euroa[[1]](#footnote-1)**. Toimenpiteet on sovittu Toimeksiantajan kanssa [dd.mm.yyyy] päivätyissä toimeksiannon ehdoissa.

Kun rahoituksen saaja on ulkomaalainen yritys ja se on tehnyt palvelunhankintasopimuksen tuotantokoordinaattoriyrityksen kanssa, erikseen sovitut toimenpiteet on kohdistettu tuotantokoordinaattorin [nimi, Y-tunnus] projektikirjanpitoon. Tarkastuksessa on käyty läpi tuotantokoordinaattorin maksamat kustannukset ja rahoituksen saajan maksut koordinaattorille.

|  |  |
| --- | --- |
| Toimenpiteet | Havainnot |
| 1. Projektikirjanpito | |
| Saimme käyttöömme Toimeksiantajan projektikirjanpitoa koskevan kuvauksen ja haastattelimme [henkilön nimi, asema] selvittääksemme   * 1. projektikirjanpidon toteutusta ja luotettavuutta,   2. jäljitettävyysketjun aukottomuutta ja   3. onko projektikirjanpito rahoitusehtojen mukainen. | Kuvaa Toimeksiantajan projektikirjan­pitoa koskevan kuvauksen ja haastattelun perusteella, miten projektikirjanpito on toteutettu. Kommentoi erityisesti projektikirjanpidon toteutukseen ja luotettavuuteen, jäljitysketjun aukottomuuteen sekä rahoitusehtojen noudattamiseen liittyviä seikkoja (mm. miten projektista aiheutuneet kustannukset ovat yksilöitävissä ja miten niiden yhteys kirjanpitoon ja raportoituihin kustannuksiin on todennettavissa). |
| 2. Työajanseuranta | |
| Jos Toimeksiantajalla on käynnissä samanaikaisesti sellainen Rahoituskeskuksen rahoittama projekti, jonka rahoitusehdot edellyttävät työajanseurantaa, kaikkien niiden henkilöiden, jotka tekevät työtä myös työajanseurantaa vaativaan projektiin, on pidettävä tuntitasoista työajanseurantaa tekemästään työstä. Saimme käyttöömme Toimeksiantajan työajanseurantaa koskevan kuvauksen ja haastattelimme [henkilön nimi, asema] selvittääksemme   * 1. työajanseurannan toteutusta ja luotettavuutta   2. onko työajanseuranta rahoitusehtojen mukainen (pitääkö jokainen projektille työtä tekevä henkilö tuntitasoista työajanseurantaa ja kohdistaako työtunnit niille päiville, joina työ on tehty sekä vahvistaako työntekijän esihenkilö tai projektin vastuullinen johtaja työtunnit vähintään kerran kuukaudessa)   3. onko projektille työtä tehneellä henkilölle (esimerkiksi johto- ja vastuuhenkilöt) määritelty työaika työ- tai työehto­sopimuksessa. Jos ei, onko kokonaistyöajan osalta toimittu rahoitusehtojen mukaisesti. | Kohtien a. ja b. osalta kuvaa Toimeksi­antajan projektin työajanseurantaa koskevan kuvauksen ja haastattelun perusteella, pitääkö jokainen projektille työtä tekevä henkilö tuntitasoista työajanseurantaa ja kohdistetaanko työtunnit niille päiville, joina työ on tehty sekä vahvistaako työntekijän esihenkilö tai projektin vastuullinen johtaja työtunnit vähintään kerran kuukaudessa.  Kohdassa c. totesimme, että henkilöillä *[on / ei ole]* määriteltyä työaikaa ja jos ei ole, henkilön kokonaistyöajan osalta *[on / ei ole]* toimittu rahoitusehtojen mukaisesti. Jos kokonaistyöajan osalta on toimittu rahoitusehtojen vastaisesti, kuvaa poikkeamat. |
| 3. Palkkakustannukset | |
| Suoritimme raportoitujen palkkakustannusten osalta alla mainitut toimenpiteet. Toimenpiteet kattoivat 60 % projektille raportoiduista rahapalkoista ja 15 % näiden maksuista.   1. Vertasimme kustannusraportissa ilmoitettua summaa Toimeksiantajan palkkakirjanpitoon ja varmistimme, että 15 % otokseen sisältyvien henkilöiden kokonaisrahapalkoista oli maksettu. 2. Jos rahoitusehdot edellyttävät projektille työajanseurantaa, vertasimme ilmoitettua tuntimäärää projektin työajanseurantaan. 3. Tarkastimme, onko rahapalkat maksettu Suomessa verovelvollisille työntekijöille, joilla on voimassa oleva verokortti/lähdeverokortti. | Läpikäydyt raporttiin sisältyvät tiedot täsmäsivät palkkakirjanpitoon [lukuun ottamatta seuraavia eriä...] ja läpikäydyt kokonaisrahapalkat oli maksettu.  Jos rahoitusehdot edellyttävät projektille työajanseurantaa, totesimme ilmoitetun tuntimäärän vastaavan projektin työajanseurantaa.  Lisäksi totesimme, että rahapalkat oli maksettu Suomessa verovelvollisille työntekijöille.  Otokseen kuului palkat ajalta [dd.mm.yyyy – dd.mm.yyyy] ja henkilöt xxx (erittely liitteenä). |
| 4. Ostetut palvelut | |
| Saimme käyttöömme kustannuslajikohtaisen erittelyn raportissa ilmoitetuista kustannuksista ja suoritimme alla mainitut toimenpiteet. Toimenpiteet kattoivat 60 % projektille raportoiduista kustannuksista ja 15 % projektille raportoitujen kustannusten maksuista. Selvitimme valittujen kustannusten osalta   * 1. perustuvatko ne projektikirjanpitoon ja Toimeksiantajan kirjanpitoon   2. ovatko niiden perusteena olevat menot maksettuja   3. ovatko ne projektin kestoaikana suoriteperusteisesti syntyneitä ja onko niiden kirjallinen tilaus/sopimus tehty rahoitushakemuksen jättämisen jälkeen   4. ovatko niiden perusteena olevat menot arvonlisäverottomia   5. kustannuslajikohtaista esittämistä   6. perustuvatko ostetut palvelut laskuun      + sisältävätkö ostetut palvelut matka- ja yleiskustannuksia      + haastattelimme [xx/projektin johtoa] selvittääksemme, onko palveluita ostettu konserni- tai intressiyrityksiltä (vrt. intressiyrityksen määritelmä rahoitusehdoissa)      + onko konserni-/intressiostot tilitetty ilman katetta ja onko rahoituksen saajan raporttiin liitetty riippumattoman tilintarkastajan laatima tarkastusraportti myyjän kustannuksista.   Läpikäytyjen kustannusten osalta olemme selvittäneet, ovatko kustannukset Toimeksiantajan hyväksymiskäytäntöjen mukaisesti hyväksyttyjä.  Läpikäynnissä on selvitetty vain edellä mainittuja seikkoja. Mikäli läpikäynnissä tietoomme on tullut muita kustannusten hyväksyttävyyteen liittyviä seikkoja, olemme raportoineet niistä havaintojen yhteydessä. | Muiden kustannuslajien osalta totesimme, että   * 1. läpikäydyt kustannukset perustuvat projektikirjanpitoon ja Toimeksiantajan kirjanpitoon   2. kustannusten perusteena olevat menot on maksettu   3. kustannukset ovat projektin kesto­aikana suoriteperusteisesti syntyneitä ja tilaus/sopimus on tehty rahoitushakemuksen jättämisen jälkeen   4. ne ovat arvonlisäverottomia   5. ne on kustannuslajikohtaisesti asianmukaisesti esitetty   6. ostetut palvelut *[perustuvat /eivät perustu]* laskuun      + ostetut palvelut *[eivät sisällä /sisältävät]* matka- ja yleiskustannuksia      + ostettuiin palveluihin *[sisältyy / ei sisälly]* ostoja konserni-/intressiyrityksiltä      + konserni-/intressiostot *[on / ei ole]* tilitetty ilman katetta ja loppuraporttiin *[on / ei ole]* liitetty tilintarkastajan tarkastusraporttia myyjän kustannuksista.   Totesimme, että jos tilaus/sopimus on tehty ennen rahoitushakemuksen jättämistä, tilauksessa/sopimuksessa *[on / ei ole]* ehto siitä, että hankinta peruuntuu, jos rahoituspäätös on kielteinen (erittely havainnoista liitteenä).  Totesimme, että kustannukset *[ovat / eivät ole]* Toimeksiantajan hyväksymiskäytännön mukaisesti hyväksyttyjä.  Otokseen (60 %) kuului seuraavat tositteet (toimittajan nimi ja projektille kohdistettu arvonlisäveroton summa). Otokseen (15 %) kuului seuraavat tositteet (toimittajan nimi ja projektille kohdistettu arvonlisäveroton summa). (erittely liitteenä) |
| 5 Laskennalliset kustannukset | |
| Muiden kustannusten laskennallista osuutta ei tarvitse selvittää. |  |
| 6. Muu julkinen tuki | |
| Haastattelimme [henkilön nimi, asema] selvittääksemme, onko Toimeksiantaja saanut projektille muuta julkista tukea. | Projektin johdon mukaan Toimeksiantaja *[ei ole / on]* saanut projektille muuta julkista tukea. Mahdollinen muu julkinen tuki lueteltu alla: |
| 7. Julkiset hankinnat (Tämä toimenpide koskee vain sellaisia projekteja, joissa yhtiön Rahoituskeskukselta saama ja muu julkinen tuki on yhteensä yli 50 % kustannuksista tai rahoituksen saaja on julkinen hankintayksikkö.) | |
| Haastattelimme [henkilön nimi, asema] selvittääksemme, onko Toimeksiantaja noudattanut projektille raportoitujen kustannusten osalta julkisia hankintoja koskevaa lainsäädäntöä. | Projektin johdon mukaan Toimeksiantaja *[on / ei ole]* noudattanut projektille raportoitujen kustannusten osalta julkisia hankintoja koskevaa lainsäädäntöä. Selvitys mahdollisesta hankintalain­säädännön noudattamatta jättämisestä: |
| 8. Pankkitili, jolle rahoitus on maksettu | |
| Vertasimme Business Finlandin päätöksen hyväksymisilmoituksessa / maksatuspäätöksissä olevaa pankkitiliä Toimeksiantajan kirjanpidon pankkitileihin.  - Jos Toimeksiantaja on rahoituksen saajan kanssa sopimussuhteessa oleva tuotantokoordinaattoriyritys, pankkitiliä ei tarkasteta, koska rahoitus on maksettu suoraan rahoituksen saajalle. | Business Finlandille on ilmoitettu päätöksen hyväksymisen yhteydessä Toimeksiantajan kirjanpidon pankkitili. / Business Finlandin rahoitus on maksettu Toimeksiantajan kirjanpidon pankkitilille. - Pankkitiliä ei tarkasteta silloin, kun tarkastus tehdään rahoituksen saajan sijaan tuotantokoordinaattoriyrityksen kirjanpitoon. |

paikka ja aika

Tilintarkastusyhteisö A  
HT/KHT/JHT/JHTT X:n allekirjoitus  
HT/KHT/JHT/JHTT X:n nimenselvennys, puhelinnumero ja sähköpostiosoite  
Tilintarkastusyhteisö A:n osoite ja postinumero

1. Tilintarkastaja toteaa projektijakson kokonaiskustannukset. [↑](#footnote-ref-1)